กังวลโอมิครอน! หุ้น,น้ำมัน,ทองคำสหรัฐปิดร่วงแรง
หุ้นดาวโจนส์ปิดร่วง 433.28 จุด กังวลโอมิครอน ด้านราคาน้ำมันลงแรง 2.63 ดอลลาร์ ขณะที่ทองคำลบ 10.30 ดอลลาร์
21 ธ.ค. 2564

ดัชนีเฉลี่ยอุตสาหกรรมดาวโจนส์ปิดที่ 34,932.16 จุด ลดลง 433.28 จุด หรือ -1.23%, ดัชนี เอสแอนด์พี 500 ปิดที่ 4,568.02 จุด ลดลง 52.62 จุด หรือ -1.14% และดัชนี แนสแดค ปิดที่ 14,980.94 จุด ลดลง 188.74 จุด หรือ -1.24%ดัชนีดาวโจนส์ตลาดหุ้นนิวยอร์กปิดร่วงลงกว่า 400 จุดเมื่อวันที่ 20 ธ.ค. ขณะที่ดัชนี เอสแอนด์พี 500 ปิดที่ระดับต่ำกว่าค่าเฉลี่ย 50 วัน เนื่องจากนักลงทุนกังวลว่าการแพร่ระบาดของไวรัสสายพันธุ์โอมิครอนจะผลักดันให้หลายประเทศกลับมาใช้มาตรการล็อกดาวน์รอบใหม่ ซึ่งจะส่งผลกระทบต่อการฟื้นตัวของเศรษฐกิจ นอกจากนี้ ตลาดยังถูกกดดันจากความกังวลที่ว่ามาตรการกระตุ้นเศรษฐกิจวงเงิน 1.75 ล้านล้านดอลลาร์ของประธานาธิบดีโจ ไบเดนอาจถูกคว่ำในวุฒิสภาสหรัฐสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมกราคม ลดลง 2.63 ดอลลาร์ ปิดที่ 68.23 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนกุมภาพันธ์ ลดลง 2 ดอลลาร์ ปิดที่ 71.52 ดอลลาร์ต่อบาร์เรล จากความกังวลว่าการแพร่ระบาดของไวรัสโควิด-19 สายพันธุ์โอมิครอนจะส่งผลให้ประเทศต่าง ๆ กลับมาใช้มาตรการล็อกดาวน์และควบคุมการเดินทาง ซึ่งจะส่งผลกระทบต่อความต้องการใช้น้ำมันราคาทองคำโคเม็กซ์งวดส่งมอบเดือนกุมภาพันธ์ ลดลง 10.30 ดอลลาร์ ปิดที่ 1,794.60 ดอลลาร์ต่อออนซ์